ডোনাল্ড ট্রাম্পের রাষ্ট্রপতিত্ব
ডোনাল্ড ট্রাম্প সাবেক মার্কিন রাষ্ট্রপতি বারাক ওবামার সফলতার পর মার্কিন যুক্তরাষ্ট্রের ৪৫ তম রাষ্ট্রপতি হিসেবে ২০ জানুয়ারি ২০১৭ তারিখে শপথ গ্রহণ করেন। ট্রাম্প একজন রিপাবলিকান প্রার্থী ছিলেন। তিনি পেশায় নিউ ইয়র্ক এর একজন ব্যবসায়ী এবং টেলিভিশন রিয়ালিটি অনুষ্ঠানের একজন ব্যক্তি ছিলেন। নির্বাচনের সময় তিনি হিলারি ক্লিনটনের বিপক্ষে জয় লাভ করেন।
ট্রাম্প নিউ ইয়র্ক শহরের স্থানীয় বাসিন্দা ফ্রেড ট্রাম্পের ছেলে। রিয়েল এস্টেট ব্যবসাকে নিজের কর্মজীবন হিসেবে গড়ে তোলার ক্ষেত্রে তাঁর পিতার যথেষ্ট অনুপ্রেরণা ছিল। ট্রাম্প পেন্সিল্‌ভেনিয়া বিশ্ববিদ্যালয় অধীন হোয়ারটন স্কুলে অধ্যয়নের সময় তাঁর পিতার 'এলিজাবেথ ট্রাম্প এন্ড সান' প্রতিষ্ঠানে কাজ করতেন। পরবর্তীতে ১৯৬৮ সালে স্নাতক ডিগ্রি অর্জনের পর তিনি তাঁর পিতার প্রতিষ্ঠানের হাল ধরেন। ১৯৭১ সালে ট্রাম্প তাঁর পিতার প্রতিষ্ঠানের নিয়ন্ত্রণভার গ্রহণ করেন এবং প্রতিষ্ঠানটির নাম পরিবর্তন করে "দ্য ট্রাম্প অর্গানাইজেশ্যান" রাখেন। ট্রাম্প বর্তমানে যুক্তরাষ্ট্রের রিয়েল স্টেট ব্যবসা এবং মিডিয়া তারকাদের মধ্যে অন্যতম প্রধান ব্যক্তিত্ব।
ট্রাম্প জুন ১৬, ২০১৫ তারিখে রিপাবলিকান পার্টির অধীনে ২০১৬ সালের রাষ্ট্রপতি নির্বাচনে তাঁর মনোনয়ন প্রার্থীতা ঘোষণা করেন। ট্রাম্প তাঁর পূর্বের প্রচারণা কর্মকান্ড দিয়ে মিডিয়ার দৃষ্টি আকর্ষণ এবং জনসমর্থন অর্জনে সক্ষম হন। জুলাই ২০১৫ থেকে রিপাবলিকান পার্টির জনমত নির্বাচনের মনোনয়নের ক্ষেত্রে পছন্দের দিক থেকে তিনি ধারাবাহিকভাবে প্রথম সারিতে অবস্থান করছেন। ২০১৬ সালের ৮ নভেম্বর অনুষ্ঠিত নির্বাচনে তিনি ৩০৬টি ইলেক্টরাল ভোট পেয়ে রাষ্ট্রপতি নির্বাচিত হন।
ট্রাম্প ইন্টারন্যাশনাল হোটেল এন্ড টাওয়ার (শিকাগো)
দি ট্রাম্প ইন্টারন্যাশনাল হোটেল এন্ড টাওয়ার, প্রকৃতপক্ষে ট্রাম্প টাওয়ার শিকাগো এবং ট্রাম্প টাওয়ার নামেও পরিচিত। ভবনটি বিশিষ্ট ধনকুবের রিয়েল এস্টেট ডেভেলপার ডোনাল্ড ট্রাম্প এর নামানুসারে নির্মিত, যার মূল নকশাকারী স্কীডমোরের আর্দ্রিয়ান স্মিথ, ওইংস এন্ড মেরিল। বভিস লেন্ড লিজ এই ৫৮ তলা ভবনের নির্মাতা যার উচ্চতা হল ১,৩৮৯ ফুট(৪২৩ মিটার) এটি শিকাগো নদীর সামনেই অবস্থিত যার উপর থেকে মিশিগান নদীর প্রবাহ দেখতে পাওয়া যায়। ভবনটি বিপুল লোকের দৃষ্টি আকর্শন করতে সমর্থ হয় বিল র‍্যাঙ্কিক, যিনি রিয়েলিটি টিভি অনুষ্ঠান "দি সিজন অব দি এপ্রেনটাইস" এর বিজয়ী ছিলেন।২০০১ সালে ট্রাম্প ঘোষণা দেন এটি হবে পৃথিবীর সুউচ্চ ভবঙ্গুলোর মধ্যে একটি, কিন্তু ১১ই সেপ্টেম্বরের সন্ত্রাসী হামলার পর তিনি ভবনের নির্মাণ পিছিয়ে দেন এবং ভবনের নকশার ওপর পুনরায় গবেষনা করতে থাকেন। যখন ভবনটি ২০০৯ সালে নির্মাণ শেষ হল তখন এটি পশ্চিমা ভূ-গোলার্ধের চতুর্থ উচ্চ ভবনের মর্যাদা পায়। ট্রাম্প টাওয়ার শহরের জন হ্যাঙ্কক সেন্টারকে উচ্চতার দিক থেকে পরাজিত করে সর্বোচ্চ আবাসিক স্থানের দিক থেকে। পরবর্তীতের বুর্জ খলিফার কাছে আবার পরাজিত হয়।